ai4bharat/Pralekha huggingface dataset:
ഉപരാഷ്ട്രപതിയുടെ കാര്യാലയം
ഇന്ത്യയ്ക്ക് ഒരു വികസിത രാഷ്ട്രമായി മാറുന്നതിന് ഗവേഷണ വികസന പ്രവർത്തനങ്ങൾക്ക് അനുയോജ്യമായ അന്തരീക്ഷം അനിവാര്യമാണ് - ഉപരാഷ്ട്രപതി
ന്യൂഡൽഹി , സെപ്റ്റംബർ 11,2021
ഇന്ത്യയ്ക്ക് ഒരു വികസിത രാഷ്ട്രമായി മാറുന്നതിന് ഗവേഷണ വികസന പ്രവർത്തനങ്ങൾക്ക് അനുയോജ്യമായ അന്തരീക്ഷം സൃഷ്ടിക്കേണ്ടതിന്റെ ആവശ്യകതയെക്കുറിച്ച് ഉപരാഷ്ട്രപതി ശ്രീ എം വെങ്കയ്യ നായിഡു എടുത്തു പറഞ്ഞു. ഇതിനായി, കാലാവസ്ഥാ വ്യതിയാനം, മലിനീകരണം, ആരോഗ്യം, ദാരിദ്ര്യം തുടങ്ങിയ സമകാലിക വെല്ലുവിളികളെ അഭിസംബോധന ചെയ്യുന്ന ഫല-അധിഷ്ഠിത ഗവേഷണത്തെ പ്രോത്സാഹിപ്പിക്കുന്നതിന് വ്യവസായവുമായി കൂടുതൽ ബന്ധം സ്ഥാപിക്കാൻ വിദ്യാഭ്യാസ സ്ഥാപനങ്ങളോട് അദ്ദേഹം അഭ്യർത്ഥിച്ചു.
ശാസ്ത്രം, സാങ്കേതികവിദ്യ, മറ്റ് മേഖലകൾ എന്നിവയിലെ നൂതന ഗവേഷണമാണ് വികസിത രാജ്യങ്ങളെ മറ്റുള്ളവയെക്കാൾ മുന്നിലെത്തിക്കുന്നതെന്ന് ഇന്ന് പുതുച്ചേരിയിൽ, പുതുച്ചേരി ടെക്നോളജിക്കൽ യൂണിവേഴ്സിറ്റി ഉദ്ഘാടനം ചെയ്തുകൊണ്ട് ഉപരാഷ്ട്രപതി പറഞ്ഞു . രാഷ്ട്ര ശാക്തീകരണത്തിനും, ജനങ്ങളുടെ ജീവിതത്തിൽ അഭിവൃദ്ധിയും സന്തോഷവും കൈവരിക്കുന്നതിനും സാമൂഹിക പ്രസക്തമായ ഗവേഷണം നടത്താനും നവ ആശയങ്ങൾ കൊണ്ടുവരാനും അദ്ദേഹം വിദ്യാർത്ഥികളോട് ആവശ്യപ്പെട്ടു.
ഇന്ത്യ ലോകത്തിലെ മൂന്നാമത്തെ വലിയ സ്റ്റാർട്ടപ്പ് അന്തരീക്ഷമായി മാറിയതിൽ സന്തോഷം പ്രകടിപ്പിച്ച ഉപരാഷ്ട്രപതി, ഇലക്ട്രോണിക് ഡിസൈൻ, ഡ്രോൺ ടെക്നോളജി, ഉത്പാദനം തുടങ്ങിയ വിവിധ മേഖലകളിലെ 15 സ്റ്റാർട്ടപ്പുകൾ വിജയകരമായി നടപ്പാക്കുന്നതിന് ഇൻസ്റ്റിറ്റ്യൂട്ടിൽ സ്ഥാപിച്ചിട്ടുള്ള അടൽ ഇൻകുബേഷൻ സെന്ററിനെ പ്രശംസിക്കുകയും ചെയ്തു.
യുവജനസംഖ്യയെ,നവ ഇന്ത്യയുടെ പ്രധാന ശക്തിയായി വിശേഷിപ്പിച്ച അദ്ദേഹം, നവീകരണത്തിന്റെയും സംരംഭകത്വത്തിന്റെയും പരീക്ഷണത്തിന്റെയും മനോഭാവം വിദ്യാർഥികളിൽ വളർത്താൻ വിദ്യാഭ്യാസ സ്ഥാപനങ്ങൾ ശ്രമിക്കണമെന്നും, അതിലൂടെ രാഷ്ട്രത്തെ മുന്നോട്ട് നയിക്കാൻ അവർക്ക് കഴിയും എന്നും പറഞ്ഞു.
സാമ്പത്തിക സഹായം നൽകൽ, സംരംഭങ്ങൾ തുടങ്ങാൻ ആവശ്യമായ മറ്റു സഹായം നൽകൽ എന്നിവയിലൂടെ യുവ സംരംഭകരെ പിന്തുണയ്ക്കാൻ വ്യവസായങ്ങൾ മുന്നോട്ട് വരണമെന്നും അദ്ദേഹം ആവശ്യപ്പെട്ടു
IE/SKY
(Visitor Counter : 156
വാര്ത്താവിതരണ പ്രക്ഷേപണ മന്ത്രാലയം
ദേശ സ്നേഹവുമായി ബന്ധപ്പെട്ട ഹ്രസ്വചിത്ര മത്സരത്തിലെ വിജയികളെ പ്രഖ്യാപിച്ചു
ഈ വർഷത്തെ സ്വാതന്ത്ര്യദിനാഘോഷ പരിപാടികളുമായി ബന്ധപ്പെട്ട് കേന്ദ്ര വാർത്താ വിതരണ പ്രക്ഷേപണ മന്ത്രാലയവും നാഷണൽ ഫിലിം ഡെവലപ്മെന്റ് കോർപറേഷനും സംയുക്തമായി രാജ്യസ്നേഹം തുടിക്കുന്ന ഹ്രസ്വചിത്രങ്ങളുടെ മത്സരം ഓൺലൈനായി സംഘടിപ്പിച്ചിരുന്നു.
My Gov പോർട്ടൽ വഴി2020 ജൂലൈ 14ന് ആരംഭിച്ച മത്സരം 2020 ഓഗസ്റ്റ് 7 ന് അവസാനിച്ചു. www.MyGov.in എന്ന വെബ്സൈറ്റ് വഴിയാണ് എൻട്രികൾ സ്വീകരിച്ചത്. ദേശസ്നേഹത്തോടൊപ്പം രാജ്യപുരോഗതിക്ക് ഉള്ള നവ മന്ത്രമായ ആത്മനിർഭരത യും ചേർന്നതായിരുന്നു മത്സരത്തിന്റെ പ്രമേയം. വിജയികളെ മന്ത്രാലയം ഇന്ന് പ്രഖ്യാപിച്ചു.
കേന്ദ്ര വാർത്താ വിതരണ പ്രക്ഷേപണ വകുപ്പ് മന്ത്രി ശ്രീ പ്രകാശ് ജാവദേക്കർ വിജയികളെ ട്വിറ്ററിലൂടെ അഭിനന്ദിക്കുകയും പരിപാടി വിജയമാക്കാൻ സഹായിച്ച മത്സരത്തിൽ പങ്കെടുത്ത എല്ലാവർക്കും നന്ദി രേഖപ്പെടുത്തുകയും ചെയ്തു.
പ്രധാനമന്ത്രിയുടെ ഓഫീസ്
ഓസ്ട്രേലിയൻ നയതന്ത്രജ്ഞരുടെ ഹിന്ദിയോടുള്ള അടുപ്പം വളരെ രസകരമാണ് : പ്രധാനമന്ത്രി
ഹിന്ദി ദിവസ് ആഘോഷത്തിൽ ഓസ്ട്രേലിയൻ നയതന്ത്രജ്ഞർ അവരുടെ പ്രിയപ്പെട്ട ഹിന്ദി പഴഞ്ചൊല്ലുകൾ ചൊല്ലുന്നതിനെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
ഇന്ത്യയിലെ ഓസ്ട്രേലിയൻ ഹൈക്കമ്മീഷണർ ഫിലിപ്പ് ഗ്രീൻ ഒഎഎമ്മിന്റെ എക്സ് പോസ്റ്റിനോട് പ്രതികരിച്ചുകൊണ്ട് പ്രധാനമന്ത്രി ഒരു എക്സ് പോസ്റ്റിൽ പറഞ്ഞു;
"നിങ്ങളുടെ ഈ ഈരടികളും പദപ്രയോഗങ്ങളും വിസ്മയിപ്പിക്കുന്നതാണ്! ഹിന്ദിയോടുള്ള ഓസ്ട്രേലിയൻ നയതന്ത്രജ്ഞരുടെ ഈ അടുപ്പം വളരെ രസകരമാണ്."
आपके ये दोहे और मुहावरे मंत्रमुग्ध करने वाले हैं! ऑस्ट्रेलिया के राजनयिकों का हिन्दी के प्रति ये लगाव बेहद ही दिलचस्प है। https://t.co/N9DCdtk6cd
— Narendra Modi  September 14, 2023
ശാസ്ത്ര സാങ്കേതിക മന്ത്രാലയം
ബാര്ക്ക്ഡയറക്ടറായിഡോ.എ.കെ. മൊഹന്തിചുമതലയേറ്റു
വിഖ്യാതശാസ്ത്രജ്ഞനും, ഭാഭ ആണവഗവേഷണകേന്ദ്രത്തിലെ  ഫിസിക്സ്വിഭാഗംഡയറക്ടറും, കൊല്ക്കത്തയിലെസാഹ ഇന്സ്റ്റിറ്റ്യൂട്ട് ഓഫ് ന്യൂക്ലിയര് ഫിസിക്സ്ഡയറക്ടറുമായഡോ. എ.കെ. മൊഹന്തി ബാര്ക്കിന്റെഡയറക്ടറായിചുമതലയേറ്റു.ആണവോര്ജ്ജ കമ്മിഷന് ചെയര്മാനും കേന്ദ്രആണവോര്ജ്ജവകുപ്പ്സെക്രട്ടറിയുമായ ശ്രീ. കെ.എന്. വ്യാസില്നിന്നാണ്അദ്ദേഹംചുമതലയേറ്റത്.
ബാര്ക്ക്ട്രെയിനിംഗ്സ്കൂളിന്റെ 26-ാം ബാച്ചില് നിന്ന് ബിരുദം നേടിയമൊഹന്തി 1983 ല് ഭാഭ ആണവഗവേഷണകേന്ദ്രത്തിന്റെന്യൂക്ലിയര്ഫിസിക്സ്വിഭാഗത്തില്ചേര്ന്നു. കഴിഞ്ഞ 36 വര്ഷത്തിനിടെന്യൂക്ലിയര്ഫിസിക്സുമായി ബന്ധപ്പെട്ട നിരവധി മേഖലയില്ജോലി നോക്കിയിട്ടുണ്ട്.
യുവശാസ്ത്രജ്ഞര്ക്കുള്ള ഇന്ത്യന് ഫിസിക്കല്സൊസൈറ്റിയുടെഅവാര്ഡ്, യുവഊര്ജ്ജതന്ത്രജ്ഞര്ക്കായുള്ളഇന്റര്നാഷണല് സയന്സ് അക്കാഡമിയുടെ പുരസ്ക്കാരം, ആണവോര്ജ്ജവകുപ്പിന്റെഹോമി ഭാഭ ശാസ്ത്ര സാങ്കേതിക പുരസ്ക്കാരംമുതലായവഡോ. മോഹന്തികരസ്ഥമാക്കിയിട്ടുണ്ട്.
ND MRD- 205
പ്രധാനമന്ത്രിയുടെ ഓഫീസ്
വാക്സിൻ പാഴാക്കൽ കുറയ്ക്കുന്നതിന് ആരോഗ്യ പ്രവർത്തകരെയും നഴ്സുമാരെയും പ്രധാനമന്ത്രി പ്രശംസിച്ചു
വാക്സിൻ പാഴാക്കൽ കുറയ്ക്കുന്നതിന് മാതൃക കാണിച്ചതിന് ആരോഗ്യ പ്രവർത്തകരെയും നഴ്സുമാരെയും പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
കേരള മുഖ്യമന്ത്രി പിണറായി വിജയന്റെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു:
"വാക്സിൻ പാഴാക്കുന്നത് കുറയ്ക്കുന്നതിന് ഞങ്ങളുടെനമ്മുടെ ആരോഗ്യ പ്രവർത്തകരും നഴ്സുമാരും ഒരു മാതൃക കാട്ടുന്നത് കാണാൻ സന്തോഷമുണ്ട്. കോവിഡ് -19 നെതിരായ പോരാട്ടം ശക്തിപ്പെടുത്തുന്നതിന് വാക്സിൻ പാഴാക്കൽ കുറയ്ക്കുന്നത് പ്രധാനമാണ്. ”
ആരോഗ്യ, കുടുംബക്ഷേമ മന്ത്രാലയം
ഏപ്രിൽ 19 ന് നടന്ന ആയുഷ്മാൻ ഭാരത് ബ്ലോക്ക് തല ആരോഗ്യമേളകളിൽ 3,57,000-ത്തിലധികം ആളുകൾ പങ്കെടുത്തു
ന്യൂ ഡൽഹി: ഏപ്രിൽ 20, 2022
ആരോഗ്യ കുടുംബക്ഷേമ മന്ത്രാലയം  സംസ്ഥാനങ്ങളുമായും കേന്ദ്ര ഭരണ പ്രദേശങ്ങളുമായും സഹകരിച്ച് ആസാദി കാ അമൃത് മഹോത്സവിന് കീഴിൽ ആയുഷ്മാൻ ഭാരത് ഹെൽത്ത് ആൻഡ് വെൽനസ് സെന്ററുകളുടെ  4-ാം വാർഷികം 2022 ഏപ്രിൽ 16 മുതൽ ഏപ്രിൽ 22 വരെ ആഘോഷിക്കുന്നു.
ഇതിന്റെ ഭാഗമായി കേന്ദ്ര ആരോഗ്യമന്ത്രി, സംസ്ഥാന/കേന്ദ്രഭരണ പ്രദേശങ്ങളിലെ ആരോഗ്യമന്ത്രിമാർ, എംപിമാർ, എംഎൽഎമാർ, കേന്ദ്ര ആരോഗ്യ മന്ത്രാലയത്തിലെ മുതിർന്ന ഉദ്യോഗസ്ഥർ, സംസ്ഥാന/കേന്ദ്ര ഭരണ പ്രദേശങ്ങളിലെ പ്രിൻസിപ്പൽ ഹെൽത്ത് സെക്രട്ടറിമാർ/ഹെൽത്ത് സെക്രട്ടറിമാർ, സംസ്ഥാന ആരോഗ്യ വകുപ്പിലെ മുതിർന്ന ഉദ്യോഗസ്ഥർ, പ്രതിനിധികൾ, പ്രാദേശിക പ്രമുഖർ എന്നിവരും AB-HWC-കളിൽ സന്ദർശനം നടത്തുന്നുണ്ട്. ജനങ്ങൾക്ക് താങ്ങാനാവുന്നതും പ്രാപ്യമായതുമായ ആരോഗ്യപരിരക്ഷ നൽകുന്നതിൽ AB-HWC-കളുടെ പ്രാധാന്യത്തെക്കുറിച്ച് പൊതുജനങ്ങൾക്കിടയിൽ ഇവർ അവബോധം സൃഷ്ടിക്കുകയും ചെയ്യുന്നു.
2022 ഏപ്രിൽ 18 മുതൽ 22 വരെ, സംസ്ഥാന/കേന്ദ്രഭരണ പ്രദേശങ്ങളിലെ ഓരോ ജില്ലയിലും കുറഞ്ഞത് ഒരു ബ്ലോക്കിലെങ്കിലും ഒരു ലക്ഷത്തിലധികം AB-HWC-കളിൽ ബ്ലോക്ക് തല ആരോഗ്യമേളകൾ രാജ്യത്തുടനീളം സംഘടിപ്പിക്കുന്നുണ്ട് .ഓരോ ദിവസത്തെ ഈ ബ്ലോക്ക് തല ആരോഗ്യ മേളകൾ, സംസ്ഥാന/കേന്ദ്രഭരണ പ്രദേശങ്ങളിലെ ഓരോ ബ്ളോക്കിലും സംഘടിപ്പിക്കും .
ആരോഗ്യമേളയുടെ രണ്ടാം ദിനത്തിൽ 3,57,000-ത്തിലധികം പേർ പങ്കെടുക്കുകയും രാജ്യത്തുടനീളം 490-ഓളം ബ്ലോക്കുകൾ ആരോഗ്യമേളകൾ സംഘടിപ്പിക്കുകയും ചെയ്തു. കൂടാതെ, 60,000-ലധികം ABHA ഹെൽത്ത് ഐഡികൾ സൃഷ്ടിക്കുകയും 21,000 PMJAY ഗോൾഡൻ കാർഡുകൾ നൽകുകയും ചെയ്തു. കൂടാതെ ഹൈപ്പർടെൻഷൻ, പ്രമേഹം തുടങ്ങിയവയ്ക്കായി ആയിരക്കണക്കിന് സ്ക്രീനിംഗുകളും ഇതിന്റെ ഭാഗമായി നടത്തി.
RRTN/SKY
(
പ്രധാനമന്ത്രിയുടെ ഓഫീസ്
കോട്ടയം ശബരിമല ഗ്രീൻഫീൽഡ് വിമാനത്താവള പദ്ധതിക്ക് സൈറ്റ് ക്ലീയറൻസ് നൽകിയതിനെ പ്രധാനമന്ത്രി അഭിനന്ദിച്ചു
കോട്ടയം ശബരിമല ഗ്രീൻഫീൽഡ് എയർപോർട്ട് പദ്ധതിക്കായി വ്യോമയാന മന്ത്രാലയം 2250 ഏക്കറിലധികം സ്ഥലത്തിന്റെ സൈറ്റ് ക്ലീയറൻസ് നൽകിയതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
വ്യോമയാന മന്ത്രാലയത്തിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു :
"ടൂറിസത്തിനും പ്രത്യേകിച്ച് ആത്മീയ ടൂറിസത്തിനും വലിയ വാർത്ത."
Great news for tourism and especially spiritual tourism. https://t.co/Adk1MIUMN1
— Narendra Modi  April 18, 2023
പ്രധാനമന്ത്രിയുടെ ഓഫീസ്
മേഘാലയയിൽ ആദ്യമായി ഇലക്ട്രിക് ട്രെയിനുകൾ ലഭിച്ചതിൽ പ്രധാനമന്ത്രി സന്തോഷം പ്രകടിപ്പിച്ചു
അഭയപുരി-പഞ്ചരത്ന ഇടയിലുള്ള പ്രധാന ഭാഗങ്ങളുടെ വൈദ്യുതീകരണം ഇന്ത്യൻ റെയിൽവേ പൂർത്തിയാക്കിയതിന് ശേഷം മേഘാലയയ്ക്ക് ആദ്യമായി ഇലക്ട്രിക് ട്രെയിനുകൾ ലഭിച്ചതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. ദുദ്നായി - മെൻഡിപത്തർ.
പിഐബി മേഘാലയയുടെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു;
"മേഘാലയയ്ക്കും വടക്കുകിഴക്കൻ മേഖലകളിലെ കണക്റ്റിവിറ്റി വർദ്ധിപ്പിക്കുന്നതിനും വിസ്മയജനകമായ വാർത്തകൾ."
ആരോഗ്യ, കുടുംബക്ഷേമ മന്ത്രാലയം
വാക്സിനേഷന് മിഥ്യകള്ക്കു വിട
ആത്മനിര്ഭര് ഭാരത് 3.0 ദൗത്യം കോവിഡ് സുരക്ഷയ്ക്കു കീഴില് ജൂലൈ, ഓഗസ്റ്റ് മാസത്തിനുള്ളില് കോവാക്സിന് വാക്സിന് 6 കോടിയിലെത്തും
പുതുതായി ഉല്പാദിപ്പിക്കുന്ന വാക്സിനുകളില് കര്ശനമായ ഗുണനിലവാര നിയന്ത്രണം; നിലവാരമില്ലാത്തവയുടെ വിതരണം ഉടനടി നിരോധിക്കുന്നു
3.11 കോടിയോളം ഡോസ് കോവാക്സിന് വിതരണം ചെയ്യുകയോ ചെയ്യാന് സജ്ജമോ ആണ്
ജൂണ് മാസത്തില് ഏകദേശം 90 ലക്ഷം കോവാക്സിന് ഡോസുകള് നല്കാന് പ്രതിജ്ഞാബദ്ധം
ഈ വര്ഷം ജനുവരി 16 മുതല് കേന്ദ്ര ഗവണ്മെന്റിന്റെ സമഗ്ര സമീപനത്തിന് കീഴില് ഫലപ്രദമായ വാക്സിന് കുത്തിവയ്പിനായി സംസ്ഥാനങ്ങളും കേന്ദ്രഭരണ പ്രദേശങ്ങളും നടത്തുന്ന ശ്രമങ്ങളെ കേന്ദ്ര ഗവണ്മെന്റ് പിന്തുണയ്ക്കുന്നു. വാക്സിന് ഡോസുകളുടെ ലഭ്യത സുഗമമാക്കുന്നതിന്, കേന്ദ്ര ഗവണ്മെന്റ് വാക്സിന് നിര്മ്മാതാക്കളുമായി നിരന്തരം സമ്പര്ക്കം പുലര്ത്തുകയും 2021 മെയ് മുതല് സംസ്ഥാനങ്ങളും കേന്ദ്രഭരണ പ്രദേശങ്ങളുമായി വ്യത്യസ്ത സംഭരണ സാധ്യതകള് തുറക്കുക യും ചെയ്തു.
ഭാരത് ബയോടെക്കിന്റെ കണക്കില്പ്പെടാത്ത വാക്സിന് ഡോസുകളെക്കുറിച്ച് അടിസ്ഥാനരഹിത മായ ചില മാധ്യമ റിപ്പോര്ട്ടുകള് വന്നിട്ടുണ്ട്. ഈ റിപ്പോര്ട്ടുകള് തെറ്റാണ്. മാത്രമല്ല ഈ വിഷയത്തെക്കുറിച്ചുള്ള പൂര്ണ്ണ വിവരങ്ങള് ഉള്ക്കൊള്ളുന്നുമില്ല.
6 കോടി ഡോസ് ഉള്ള ഭാരത് ബയോടെക്കിന്റെ അവകാശവാദങ്ങളെക്കുറിച്ചു റിപ്പോര്ട്ട് ചെയ്തതില് ചില കാര്യങ്ങള് തെറ്റാണ്.
തദ്ദേശീയമായി വികസിപ്പിച്ച കോവാക്സിന് വാക്സിനുകളുടെ നിലവിലെ ഉല്പാദന ശേഷി 2021 മെയ്-ജൂണ് മാസത്തോടെ ഇരട്ടിയാക്കുകയും പിന്നീട് 2021 ജൂലൈ - ഓഗസ്റ്റ് വരെ 6-7 മടങ്ങ് വര്ദ്ധിക്കുകയും ചെയ്യും. അതായത് 2021 ഏപ്രിലില് 1 കോടി വാക്സിന് ഡോസുകളില് നിന്ന് ജൂലൈ - ഓഗസ്റ്റ് മാസത്തില് 6-7 കോടി വാക്സിന് ഡോസായി വര്ദ്ധിപ്പിക്കുക, 2021 സെപ്റ്റംബറോടെ ഇത് പ്രതിമാസം 10 കോടി ഡോസിലേക്ക് എത്തുമെന്ന് പ്രതീക്ഷിക്കുന്നു.
ആത്മനിര്ഭര് ഭാരത് 3.0 മിഷന്റെ കീഴില് നടത്തിയ കോവാക്സിന്റെ ഈ ശേഷി വര്ദ്ധിപ്പിക്കല് കേന്ദ്ര ഗവണ്മെന്റ് പ്രഖ്യാപിക്കുകയും തദ്ദേശീയ കോവിഡ് വാക്സിനുകളുടെ വികസനവും ഉല്പാദനവും ത്വരിതപ്പെടുത്തുന്നതിന് ഇന്ത്യന് ബയോടെക്നോളജി സര്ക്കാര് നടപ്പാക്കുകയുമാണു ചെയ്തത്.
വാക്സിന് ഔഷധ പ്രാധാന്യമുള്ള ഒരു ജൈവ ഉല്പന്നമായതിനാല് ഉല്പ്പാദനത്തിനും ഗുണനിലവാര പരിശോധനയ്ക്കും സമയമെടുക്കും. ഒറ്റരാത്രികൊണ്ട് സുരക്ഷിത ഉല്പ്പന്നമാണോ എന്ന് ഉറപ്പാക്കാന് കഴിയില്ല. അതിനാല് ഉല്പാദന ശേഷി വര്ദ്ധിക്കുന്നത് ഒരു മാര്ഗ്ഗനിര്ദ്ദേശ പ്രക്രിയയും ആവശ്യമാണ്. അതുകൊണ്ട് മൊത്ത ഉല്പാദനത്തിലെ വര്ദ്ധനവ് ഉടനടി വിതരണത്തില് പ്രതിഫലിക്കില്ല.
2021 മെയ് 28 ന് സമാഹരിച്ച വിവരമനുസരിച്ച് ഭാരത് ബയോടെക് 2,76,66,860 വാക്സിന് ഡോസുകള് ഇന്ത്യാ ഗവണ്മെന്റിനു നല്കി. ഇതില് 2,20,89,880 ഡോസുകള് പാഴാക്കല് ഉള്പ്പെടെ എല്ലാ സംസ്ഥാനങ്ങളിലും കേന്ദ്രഭരണ പ്രദേശങ്ങളിലും ഇപ്പോള് നടക്കുന്ന കോവിഡ്19 വാക്സിനേഷന് നടത്തിപ്പില് ഉപയോഗിച്ചിട്ടുണ്ട്. ഇതോടെ, സംസ്ഥാനങ്ങള്, കേന്ദ്രഭരണ പ്രദേശങ്ങള് എന്നിവ യ്ക്കൊപ്പം ലഭ്യമായ വാക്സിനുകളുടെ അളവ് 55,76,980 ഡോസുകളാണ്. സ്വകാര്യ ആശുപത്രി കള്ക്കും 13,65,760 ഡോസ് കോവാക്സിന് ലഭിച്ചു. ഗവണ്മെന്റിനും സംസ്ഥാനങ്ങള്ക്കും വിതരണം ചെയ്തതിനേക്കാള് കൂടുതലാണ് ഇത്.
2021 മെയ് മാസത്തില് അധികമായി 21,54,440 ഡോസ് കോവാക്സിന് വിതരണം ചെയ്യും. വിതരണം ചെയ്തതും ചെയ്യാനിരിക്കുന്നതുമായ മൊത്തം വാക്സിന് 3,11,87,060 ഡോസുകളായി കണക്കാക്കുന്നു. ഏകദേശം 90,00,000 ഡോസുകള് ജൂണ് മാസത്തില് ഉല്പ്പാദിപ്പിക്കാന് ഉല്പ്പാദകര് പ്രതിജ്ഞാ ബദ്ധമാണ്.
പ്രധാനമന്ത്രിയുടെ ഓഫീസ്
ന്യൂഡൽഹിയിലെ ചുവപ്പു കോട്ടയിലെ ദൃശ്യ ശ്രവ്യ പ്രദർശനത്തെ പ്രധാനമന്ത്രി പ്രശംസിച്ചു
ന്യൂഡൽഹിയിലെ ചുവപ്പു കോട്ടയിൽ നടന്ന ലൈറ്റ് ആൻഡ് സൗണ്ട് ഷോയുടെ ദൃശ്യങ്ങൾ പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
കേന്ദ്ര സാംസ്കാരിക ടൂറിസം മന്ത്രി ശ്രീ ജി കിഷൻ റെഡ്ഡിയുടെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു :
"ചുവപ്പു കോട്ട സന്ദർശിക്കാൻ ഒരു അധിക കാരണം! നമ്മുടെ ചരിത്രവും പൈതൃകവും ഓർമ്മിപ്പിക്കുന്നതിനുള്ള വിജ്ഞാനപ്രദവും ആധുനികവുമായ മാർഗ്ഗം."
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 177.50 കോടി പിന്നിട്ടു
കഴിഞ്ഞ 24 മണിക്കൂറിൽ അഞ്ച് ലക്ഷത്തോളം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 177.50 കോടി  കടന്നു. 2,03,49,590 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 16,765 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,23,07,686 ആയി. ദേശീയ രോഗമുക്തി നിരക്ക് 98.56%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 8,013 പേർക്കാണ്. നിലവിൽ രാജ്യത്ത് ചികിത്സയിലുള്ളത് 1,02,601 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.24% ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിൽ 7,23,828 പരിശോധനകൾ നടത്തി. 76.74 കോടിയിൽ അധികം  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.17 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.11 ശതമാനമാണ്.
ആരോഗ്യ, കുടുംബക്ഷേമ മന്ത്രാലയം
ഇതുവരെ 192.88 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: ഏപ്രിൽ 27, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 192.88 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
19.70 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 189.81 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 2.99 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 19,688
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 3,545 പേര്ക്ക്
രോഗമുക്തി നിരക്ക് നിലവില് 98.74%
പ്രതിവാര രോഗസ്ഥിരീകരണ നിരക്ക് 0.79%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 189.81 കോടി  പിന്നിട്ടു. 2,35,44,994 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 2.99 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,05,505
രണ്ടാം ഡോസ് 1,00,21,230
കരുതല് ഡോസ് 48,82,761
മുന്നണിപ്പോരാളികള്
ഒന്നാം ഡോസ് 1,84,16,372
രണ്ടാം ഡോസ് 1,75,47,929
കരുതല് ഡോസ് 78,10,574
12-14 പ്രായപരിധിയിലുള്ളവര്
ഒന്നാം ഡോസ് 2,99,46,931
രണ്ടാം ഡോസ് 88,48,920
15-18 പ്രായപരിധിയിലുള്ളവര്
ഒന്നാം ഡോസ് 5,86,32,450
രണ്ടാം ഡോസ് 4,28,97,083
18-44 പ്രായപരിധിയിലുള്ളവര്
ഒന്നാം ഡോസ് 55,59,72,104
രണ്ടാം ഡോസ് 48,04,83,216
കരുതല് ഡോസ് 2,34,305
45-59 പ്രായപരിധിയിലുള്ളവര്
ഒന്നാം ഡോസ് 20,29,75,086
രണ്ടാം ഡോസ് 18,85,35,769
കരുതല് ഡോസ് 7,16,433
60നുമേല് പ്രായമുള്ളവര്
ഒന്നാം ഡോസ് 12,69,06,067
രണ്ടാം ഡോസ് 11,74,76,961
കരുതല് ഡോസ് 1,54,42,999
കരുതല് ഡോസ് 2,90,87,072
ആകെ 1,89,81,52,695
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 19,688 ; ഇത് രാജ്യത്തെ മൊത്തം സജീവ കേസുകളുടെ 0.05% ആണ്.
ദേശീയ രോഗമുക്തി നിരക്ക് 98.74 % ആണ്. കഴിഞ്ഞ 24 മണിക്കൂറിനുള്ളില് 3,549 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,51,248ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 3,545 പേര്ക്കാണ്.
കഴിഞ്ഞ 24 മണിക്കൂറിനുള്ളില് 4,65,918 പരിശോധനകള് നടത്തി. ആകെ 83.98 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.79 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.76 ശതമാനമാണ്.
(ND
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 202.16 കോടിയിലധികം വാക്സിന് ഡോസുകള്
ഉപയോഗിക്കാത്ത 5.17 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
2,02,16,02,325
ബാക്കിയുള്ളത്
5,17,71,950
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 202.16 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 5.17 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
ആഭ്യന്തരകാര്യ മന്ത്രാലയം
2022-23 മുതൽ 2025-26 വരെയുള്ള കാലയളവിൽ ഇന്റർ-ഓപ്പറബിൾ ക്രിമിനൽ ജസ്റ്റിസ് സിസ്റ്റം  പദ്ധതി നടപ്പിലാക്കുന്നതിന് കേന്ദ്ര സർക്കാർ അംഗീകാരം നൽകി
ന്യൂ ഡൽഹി, ഫെബ്രുവരി 18 , 2022
കേന്ദ്ര ആഭ്യന്തര മന്ത്രാലയത്തിന് കീഴിൽ, 2022-23 മുതൽ 2025-26 വരെയുള്ള കാലയളവിൽ, മൊത്തം 3,375 കോടി രൂപ ചെലവിൽ ഇന്റർ-ഓപ്പറബിൾ ക്രിമിനൽ ജസ്റ്റിസ് സിസ്റ്റം  പദ്ധതി നടപ്പിലാക്കുന്നതിന് കേന്ദ്ര സർക്കാർ അംഗീകാരം നൽകി. ഫലപ്രദവും ആധുനികവുമായ പോലീസ് സംവിധാനം ഉറപ്പാക്കുന്നതിനുള്ള ഒരു സുപ്രധാന ചുവടുവയ്പ്പായിരിക്കും ICJS പദ്ധതിയുടെ രണ്ടാം ഘട്ടം. കേന്ദ്രാവിഷ്കൃത പദ്ധതിയായാണ് ഇത് നടപ്പാക്കുക.
ഉയർന്ന വേഗതയും കണക്റ്റിവിറ്റിയുമുള്ള സമർപ്പിതവും സുരക്ഷിതവുമായ ക്ലൗഡ് അധിഷ്ഠിത അടിസ്ഥാനസൗകര്യം മുഖേനയാകും ICJS സംവിധാനം ലഭ്യമാക്കുക. നാഷണൽ ക്രൈം റെക്കോർഡ്സ് ബ്യൂറോയും  NIC-യും സംയുക്തമായി പദ്ധതി നടത്തിപ്പിന്റെ ചുമതല വഹിക്കും. സംസ്ഥാനങ്ങളുടെയും കേന്ദ്ര ഭരണ പ്രദേശങ്ങളുടെയും സഹകരണത്തോടെയാവും പദ്ധതി നിർവ്വഹണം.
രാജ്യത്ത് ക്രിമിനൽ നീതിന്യായ വ്യവസ്ഥയിൽ ഉപയോഗപ്പെടുത്തുന്ന പ്രധാന ഐടി സംവിധാനങ്ങളെ അഞ്ച് സ്തംഭങ്ങളിൽ സംയോജിപ്പിക്കുന്ന ഒരു ദേശീയ പ്ലാറ്റ്ഫോമാണ് ICJS:-
അഞ്ച് സ്തംഭങ്ങൾ ഇനിപ്പറയുന്നവയാണ്
1. പോലീസ് 
2. ഇ-ഫോറൻസിക്സ്
3. ഇ- കോടതികൾ
4. ഇ-പ്രോസിക്യൂഷൻ
5. ഇ-ജയിലുകൾ
ICJS പദ്ധതിയുടെ ഒന്നാം ഘട്ടത്തിൽ, വ്യക്തിഗത IT സംവിധാനങ്ങൾ നടപ്പിലാക്കുകയും സ്ഥാപിക്കുകയും ചെയ്തിട്ടുണ്ട്; ഈ സംവിധാനങ്ങളിൽ രേഖകളുടെ തിരയൽ പ്രവർത്തനക്ഷമമാക്കിയിട്ടുണ്ട്.
ഘട്ടം-II-ന് കീഴിൽ, 'ഒരു ഡാറ്റ ഒരു എൻട്രി' എന്ന തത്വത്തിലൂന്നിയാണ് സംവിധാനം ഒരുക്കുന്നത്. മേൽപ്പറഞ്ഞ ഏതെങ്കിലും സ്തംഭങ്ങളിൽ ഒന്നിൽ, ഒരിക്കൽ മാത്രം ഡാറ്റ എന്റർ ചെയ്താൽ മതിയാകും. ഓരോന്നിലും ഡാറ്റ വീണ്ടും നൽകേണ്ട ആവശ്യമില്ല. മറ്റെല്ലാ സ്തംഭങ്ങളിലും അത് സ്വാഭാവികമായി ലഭ്യമാകുന്നു.
RRTN/SKY
മന്ത്രിസഭ
ഡിപിഐഐടി സെക്രട്ടറി ഡോ. ഗുരുപ്രസാദ് മൊഹപാത്രയുടെ നിര്യാണത്തിൽ ക്യാബിനറ്റ് സെക്രട്ടറി അനുശോചിച്ചു
ഡിപിഐഐടി സെക്രട്ടറി ഡോ. ഗുരുപ്രസാദ് മൊഹപാത്രയുടെ അകാല വേർപാടിൽ ക്യാബിനറ്റ് സെക്രട്ടറി ശ്രീ. രാജീവ് ഗൗബ അഗാധ ദുഖവും നടുക്കവും പ്രകടിപ്പിച്ചു.
അനുശോചന സന്ദേശത്തിൽ ശ്രീ. ഗൗബ പറഞ്ഞു :
" തന്ത്രപ്രധാനമായ ചിന്തയുടെയും നേതൃത്വത്തിന്റെയും അസാധാരണ ഗുണങ്ങളുള്ള ഒരു പ്രിയപ്പെട്ട സഹപ്രവർത്തകനും മികച്ച ഉദ്യോഗസ്ഥനുമായിരുന്നു ഡോ . മൊഹപാത്ര.
ഉന്നതാധികാര സമിതികളിൽ ഒന്നിന്റെ തലവനെന്ന നിലയിൽ, കോവിഡ് -19 മഹാമാരിക്കെതിരെ നടന്നു വരുന്ന പോരാട്ടത്തിൽ അദ്ദേഹം അങ്ങേയറ്റം അർപ്പണബോധത്തോടെ പ്രവർത്തിച്ചു.
കോവിഡ് പോസിറ്റീവ് ആണെന്ന് പരിശോധനയിൽ കണ്ടെത്തിയിട്ട്, സുഖമില്ലാതിരുന്നിട്ടും, വളരെ വെല്ലുവിളി നിറഞ്ഞ സാഹചര്യങ്ങളിൽ രാജ്യത്തുടനീളം ഓക്സിജന്റെ വിതരണം നിരീക്ഷിച്ച് കൊണ്ട് അദ്ദേഹം മണിക്കൂറുകളോളം ജോലി തുടർന്നു.
സജീവമായ സമീപനത്തിനും പൊതുസേവനത്തോടുള്ള പ്രതിബദ്ധതയ്ക്കും അദ്ദേഹം എക്കാലവും ഓർമ്മിക്കപ്പെടും. . അദ്ദേഹത്തിന്റെ അകാല വിയോഗം നമുക്കെല്ലാവർക്കും നികത്താനാവാത്ത നഷ്ടമാണ്. അദ്ദേഹത്തിന്റെ കുടുംബാംഗങ്ങളെ എന്റെ അഗാധമായ അനുശോചനം അറിയിക്കുന്നു. ”
(
ഊര്ജ്ജ മന്ത്രാലയം
കേന്ദ്ര സർക്കാരിന്റെ വൈദ്യതി സംബന്ധമായ എല്ലാ പദ്ധതികൾക്കും മേൽനോട്ടം വഹിക്കാൻ ജില്ലാതല സമിതികൾ രൂപീകരിക്കും
ന്യൂ ഡൽഹി, സെപ്റ്റംബർ 17, 2021
കേന്ദ്ര സർക്കാരിന്റെ വൈദ്യതി സംബന്ധമായ എല്ലാ പദ്ധതികൾക്കും മേൽനോട്ടം വഹിക്കാൻ ജില്ലാതല സമിതികൾ രൂപീകരിക്കാൻ വൈദ്യുതി മന്ത്രാലയം ഉത്തരവിറക്കി. കമ്മിറ്റിയുടെ ഘടന ഇനിപ്പറയുന്നു:
 അധ്യക്ഷൻ: ജില്ലയിലെ ഏറ്റവും മുതിർന്ന എംപി
 ഉപാധ്യക്ഷന്മാർ: ജില്ലയിലെ മറ്റ് എംപിമാർ
 മെമ്പർ സെക്രട്ടറി: ജില്ലാ കളക്ടർ
 അംഗം : ജില്ലാ പഞ്ചായത്ത് ചെയർപേഴ്സൺ / പ്രസിഡന്റ്
 അംഗങ്ങൾ: ജില്ലയിലെ എംഎൽഎമാർ
 ബന്ധപ്പെട്ട ജില്ലയിൽ സ്ഥിതി ചെയ്യുന്ന വൈദ്യതി, പാരമ്പര്യേതര ഊർജ്ജ, ഊർജ്ജ മന്ത്രാലയത്തിന്റെ കീഴിലുള്ള കേന്ദ്ര പൊതുമേഖലാ സ്ഥാപനങ്ങളിലെ മുതിർന്ന പ്രതിനിധികൾ അല്ലെങ്കിൽ അവർ നാമനിർദ്ദേശം ചെയ്ത ഉദ്യോഗസ്ഥർ
 ബന്ധപ്പെട്ട കൺവീനർ, DISCOM / വൈദ്യുതി വകുപ്പ് ചീഫ് എഞ്ചിനീയർ/ സൂപ്രണ്ടിംഗ് എഞ്ചിനീയർ
വൈദ്യുതി വിതരണ അടിസ്ഥാന സൗകര്യ മേഖലയിലെ സമഗ്ര വികസനം അവലോകനം ചെയ്യാനും ഏകോപിപ്പിക്കാനും സമിതി മൂന്ന് മാസത്തിൽ ഒരിക്കലെങ്കിലും ജില്ലാ ആസ്ഥാനത്ത് യോഗം ചേരും. അതിൽ ഇനിപ്പറയുന്ന കാര്യങ്ങൾ ഉൾപ്പെടാവുന്നതാണ്:
എ. വൈദ്യതി മേഖലയിലെ ഇന്ത്യ ഗവൺമെന്റിന്റെ എല്ലാ പദ്ധതികളും, അവയുടെ പുരോഗതിയും ഗുണനിലവാര പ്രശ്നങ്ങളും
ബി. സബ്-ട്രാൻസ്മിഷൻ, വിതരണ ശൃംഖല തുടങ്ങിയവയുടെ വികസനവും പതിവ് പ്രവർത്തനങ്ങളും, ശൃംഖലയുടെ പരിപാലനം തുടങ്ങിയ കാര്യങ്ങൾ. ദൃഢീകരണം ആവശ്യമായ മേഖലകൾ തിരിച്ചറിയുക
സി. വൈദ്യുതി വിതരണത്തിന്റെ ഗുണനിലവാരത്തിലും വിശ്വാസ്യതയിലും പ്രവൃത്തികളുടെ സ്വാധീനം
ഡി. വിതരണത്തിന്റെ ഗുണനിലവാരവും ഉപഭോക്തൃ സേവന നിലവാരവും
ഇ. പരാതികളും പരാതി പരിഹാര സംവിധാനവും.
എഫ്. മറ്റ് പ്രസക്തമായ വിഷയങ്ങൾ
എല്ലാ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും അഡീഷണൽ ചീഫ് സെക്രട്ടറി/പ്രിൻസിപ്പൽ സെക്രട്ടറി/സെക്രട്ടറി  എന്നിവരെ അഭിസംബോധന ചെയ്തുകൊണ്ടുള്ള ഉത്തരവിൽ, എല്ലാ സംസ്ഥാനങ്ങളിലും /കേന്ദ്രഭരണ പ്രദേശങ്ങളിലും ജില്ലാതല വൈദ്യുതി സമിതികൾ ഉറപ്പുവരുത്തണമെന്ന് അഭ്യർത്ഥിച്ചിട്ടുണ്ട്. സമിതികൾ രൂപീകരിച്ച ശേഷം കേന്ദ്ര ഊർജ്ജ മന്ത്രാലയത്തെ വിവരം അറിയിക്കാനും ആവശ്യപെട്ടിട്ടുണ്ട്.
RRTN/SKY
(Visitor Counter : 154